સિન્હાએ વસાવાને કહ્યું હું તરત નિકળી છું, આવું છું, સાબરમતી જેલ ઉપર, સિન્હા ઝડપભેર પોતાની ઓફિસની બહાર નિકળ્યા, તેમની ઓફિસ ગાંધીનગર પોલીસ ભવનમાં હતી, તેમને અમદાવાદ સાબરમતી જેલ જવાનું હતું, તે પોતાના પાંચમાં માળની ઓફિસમાંથી નીકળી લીફટ લેવા માટે લીફટ પાસે આવ્યા, તેમણે લીફટ કોલીંગ બટન દબાવ્યું પણ લીફટ હજી ગ્રાઉન્ડ ફલોર ઉપર ઉભી હતી, એક ક્ષણ વિચાર કર્યો અને તેઓ સીડી તરફ જઈ નીચે જવા માટે સીડી ઉતરવા લાગ્યા, તેમની પાછળ રહેલા કમાન્ડોને આશ્ચર્ય થયું, તેમને ખબર ન્હોતી કે શું બન્યું છે, સાહેબ કેમ સીડીઓ ઉતરી જઈ રહ્યા છે.